Brexitບໍ່ແມ່ນຄວາມສ່ຽງໃຫຍ່ສຸດສຳລັບຄວາມສະຖຽນລະພາບດ້ານການເງິນຂອງອັງກິດ
12 ມັງກອນ 2017 - 16:24:37
(vovworld)- ວັນທີ 11/1 ກ່າວຄຳເຫັນຕໍ່ ກຳມາທິການການເງິນສະພາຕ່ຳອັງກິດ, ທ່ານ Mark Carney ຜູ້ວ່າການທະນາຄານສູນກາງອັງກິດ ໄດ້ຢືນຢັນວ່າ : Brexitບໍ່ແມ່ນຄວາມສ່ຽງໃຫຍ່ສຸດສຳລັບຄວາມສະຖຽນລະພາບດ້ານການເງິນຂອງອັງກິດ. ຕາມທ່ານ Carney ແລ້ວ, ບັນດາການນາບຂູ່ ຈາກ Brexit ໄດ້ຫລຸດຜ່ອນສ່ວນຫນຶ່ງ ຍ້ອນມີບັນດາມາດຕະການ ຊື່ງທະນາຄານສູນກາງອັງກິດ ໄດ້ນຳໃຊ້ໃນໄລຍະຜ່ານມາ ເພື່ອຫລຸດຜ່ອນບັນດາການກະທົບໄຮ້ປະໂຫຍດເຖິງຕະຫລາດ ພາຍຫລັງ ຊາວອັງກິດ ປ່ອນບັດຖອນອອກຈາກ EU. ທ່ານ Carney ກໍໃສ່ໃຈວ່າ ບັນດານັກວາງແຜນນະໂຍບາຍຂອງ ອັງກິດ ແລະ EU ຄວນມີຄວາມລະມັດລະວັງບັນດາການກະທົບຂອງວິວັດການອັງກິດ ຖອນອອກຈາກ EU, ໃນນັ້ນ ການສົ່ງຜົນກະທົບຕໍ່ຄວາມສະຖຽນລະພາບດ້ານການເງິນຂອງ EU ໄດ້ຮັບການຕີລາຄາວ່າແມ່ນຫນັກຫນ່ວງກວ່າເມື່ອທຽບໃສ່ ອັງກິດ.